ผ่าตัดมาได้ประมาณ 1 เดือน ผนังคอตรงข้างลิ้นไก่มีขนาดไม่เท่ากัน ฝั่งนึงย้อยลงมาตรงโคนลิ้น อีกฝั่งปกติ พออ้าปากแล้วจะเห็นได้ชัดว่าไม่เท่ากัน ลักษณะคล้ายกับวงกลมฝั่งนึง ครึ่งวงกลมฝั่งนึง เวลาพูดเหมือนลิ้นมันขึ้นไปโดน มีผลเวลาออกเสียง คล้ายคนลิ้นไก่สั้น จะต้องกลับไปหามั้ยคะ และสามารถกลับมาเท่ากันได้ไหม
สวัสดีค่ะ การผ่าตัดเพื่อเอาต่อมทอนซิลออกไปนั้น แพทย์ผ่าตัดจะทำการใส่เครื่องมือเล็กๆเพื่ออ้าปากออก และใช้เครื่องจี้ไฟฟ้า หรือใช้วิธีคว้านเอาต่อมทอนซิลออกทั้งหมด โดยจะไม่มีแผลภายนอกช่องปากเลยหลังการผ่าตัดประมาณ 1 เดือน แผลด้านในควรจะสมานกันดี และสามารถใช้ชีวิตได้เหมือนกับปกติ เรื่องที่ผนังคอตรงข้างลิ้นไก่มีขนาดไม่เท่ากันนั้น ไม่แน่ใจว่าเป็นอยู่เดิม แต่ตอนที่มีต่อมทอนซิลแล้วเห็นไม่ชัดเจน หรืออาจจะเป็นแผลที๋โดนดึงรั้งไปข้างใดข้างหนึ่ง หรือเป็นจากความผิดปกติจริงๆของผนังช่องคอแนะนำการกลับไปพบแพทย์ที่ทำการผ่าตัดต่อมทอนซิลมาให้เพื่อตรวจดูในช่องปากอย่างละเอียดอีกครั้ง หากมีขนาดไม่เท่ากัน แต่ไม่ได้ส่งผลต่อการพูด การรับประทานก็อาจจะไม่ต้องทำอะไรเพิ่ม แต่หากทำให้ออกเสียงแบบผิดปกติไป ก็ควรให้แพทย์ที่ดูแลประเมิน และดูว่าสามารถจะแก้ไขด้วยวิธีใดได้บ้าง การผ่าตัดแก้ไขทำกรณีเป็นมากและมีข้อบ่งชี้ว่าสามารถผ่าตัดเพื่อแก้ได้ค่ะ